Medību trofeju izstāde "Viesīte 2026" – nolikums.
Izstādes organizators:  SIA “Švēriņi”, Nacionālā Medību trofeju vērtēšanas komisija.                                                                
Izstādes norises vieta: Viesītes KC “Sēlija”
Izstādes norises laiks: 21.03.2026. – 04.05.2026.
Izstādes darba laiks: sākot no 23.03.2026. darba dienās plkst. 10.00 – 16.00, sestdienās, svētdienās – iepriekš sazinoties. 
Izstādes mērķis: informēt un izglītot sabiedrību par medībām kā ekoloģiski un saimnieciski nepieciešamu nodarbošanos medījamo savvaļas dzīvnieku populāciju skaita regulēšanai; iegūt datus par medījamo dzīvnieku populāciju kvalitāti Jēkabpils novadā; popularizēt selektīvās medības kā augstvērtīgu medību trofeju iegūšanas paņēmienu; veicināt zemes, meža īpašnieku un mednieku savstarpējās sapratnes uzlabošanos un sadarbību. 
Dalībnieki: Izstādē piedalās mednieki ar savvaļā iegūtām medību trofejām, kas iegūtas Jēkabpils novada teritorijā un kas līdz šim nav vērtētas un eksponētas vai ir novērtētas individuāli pie CIC sertificēta trofeju eksperta, bet nav eksponētas nevienā izstādē.
Citās valstīs iegūtās medību trofejas: izstādē iespējams parādīt arī citās valstīs iegūtas medību trofejas.
Vērtēšana un apbalvošana: medību trofejas tiks vērtētas pēc CIC metodikas. Visas novērtētās trofejas tiks iekļautas izstādes katalogā, ar medaļu novērtētās trofejas    saņems izstādes medaļu.
Trofeju iesniegšana vērtēšanai: trofejas vērtēšanai tiek pieņemtas Viesītes KC “Sēlija” no 12.03.2026.  plkst. 10.00. līdz 16.00 un 13.03.2026. plkst. 10.00 līdz 16.00.
Dalības maksa: staltbrieža ragi, aļņa ragi, stirnu āža ragi – 10EUR; galvaskausi, ilkņi un ādas – 5EUR, vērtētās trofejas, attiecīgi 5EUR un 2EUR. Ja eksponēšanai ir vairākas viena veida trofejas, tad par katru nākamo trofeju, attiecīgi 5EUR (ragi) un 2EUR (galvaskausi, ilkņi, ādas). Iesniedzot jau vērtētu medību trofeju, obligāti jāpievieno vērtēšanas protokola kopija.
Trofeju noformējums: medību trofejām, kuras tiek iesniegtas vērtēšanai, jābūt pienācīgi sagatavotām eksponēšanai un arī vērtēšanai, kas nozīmē:
staltbriežu un stirnu āžu ragiem, kā arī meža kuiļu ilkņiem jābūt viegli noņemamiem no medaljoniem un tikpat viegli pieliekamiem atpakaļ. Plēsēju ādām jābūt dīrātām paklāja veidā. Trofejas, kuras nebūs atbilstoši noformētas, vērtētas netiks.
Trofeju marķēšana: katrai trofejai jābūt marķētai ar etiķeti, uz kuras uzrakstīts trofejas īpašnieka 1) vārds, 2) uzvārds, 3) trofejas iegūšanas datums 4) pagasts un novads kur  trofeja iegūta 5) mednieku formējuma nosaukums 6) īpašnieka tālruņa numurs.
Šie seši soļi ir obligāti.
Trofeju izstādes atklāšana un balle: 21.03.2026. plkst. 18:00, iepriekšēja pieteikšanās un galdiņu rezervācija. Dalības maksa 10EUR no personas.
Trofeju izņemšana pēc izstādes: pēc izstādes beigām trofejas jāizņem pret parakstu reģistra žurnālā: 05.05.2026 no plkst. 10 .00 līdz 16.00

Papildus informācija: Guntis Baumanis – 29334714; Agris Čibulis- 26513418

